CELEX: 32018R0076
Language: lt
Date: 2017-10-23 00:00:00
Title: 2017 m. spalio 23 d. Tarybos reglamentas (ES) 2018/76 dėl žvejybos galimybių paskirstymo pagal Protokolą, kuriuo nustatomos Europos Sąjungos ir Mauricijaus Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas

19.1.2018   
            
            
               LT
            
            
               Europos Sąjungos oficialusis leidinys
            
            
               L 14/1
            
         TARYBOS REGLAMENTAS (ES) 2018/76
   2017 m. spalio 23 d.
   dėl žvejybos galimybių paskirstymo pagal Protokolą, kuriuo nustatomos Europos Sąjungos ir Mauricijaus Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2014 m. sausio 28 d. Taryba priėmė Sprendimą 2014/146/ES (1) dėl Europos Sąjungos ir Mauricijaus Respublikos žuvininkystės sektoriaus partnerystės susitarimo (toliau – Susitarimas) sudarymo;
            
         
               (2)
            
            
               pirmuoju Susitarimo protokolu (2) trejų metų laikotarpiui buvo nustatytos žvejybos galimybės, suteikiamos Sąjungos laivams žvejybos zonoje, į kurią suverenias teises turi Mauricijaus Respublika (toliau – Mauricijus) arba kuri priklauso jo jurisdikcijai, ir Sąjungos skiriamas finansinis įnašas. To protokolo taikymo laikotarpis baigėsi 2017 m. sausio 27 d;
            
         
               (3)
            
            
               pagal Tarybos sprendimą (ES) 2017/1960 (3)2017 m. gruodžio 8 d. pasirašytas naujas protokolas, kuriuo nustatomos Europos Sąjungos ir Mauricijaus Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas (toliau – Protokolas);
            
         
               (4)
            
            
               visam Protokolo taikymo laikotarpiui reikėtų nustatyti žvejybos galimybių paskirstymo valstybėms narėms metodą;
            
         
               (5)
            
            
               Tarybos reglamento (EB) Nr. 1006/2008 (4) 10 straipsnio 1 dalyje numatyta, kad jei pagal žvejybos leidimų skaičių paaiškėja, kad Protokolu Sąjungai suteikti žvejybos leidimai ar žvejybos galimybės nėra visiškai išnaudojami, Komisija apie tai informuoja atitinkamas valstybes nares ir paprašo jų patvirtinti, kad jos tų žvejybos galimybių neišnaudos. Jei per nustatytą terminą atsakymas nepateikiamas, tai laikoma patvirtinimu, kad atitinkamos valstybės narės laivai tuo laikotarpiu nevisiškai išnaudos savo žvejybos galimybes. Tas terminas turėtų būti nustatytas;
            
         
               (6)
            
            
               Protokolas bus taikomas laikinai nuo jo pasirašymo dienos, siekiant užtikrinti, kad Sąjungos laivai galėtų greitai pradėti žvejybos veiklą. Todėl šis reglamentas taip pat turėtų būti taikomas nuo tos dienos,
            
         PRIĖMĖ ŠĮ REGLAMENTĄ:
   1 straipsnis
   (1)   Pagal Protokolą nustatytos žvejybos galimybės valstybėms narėms paskirstomos taip:
   
               a)
            
            
               tunus gaubiamaisiais tinklais žvejojantys laivai:
               
                           Ispanija
                        
                        
                           22 laivai
                        
                     
                           Prancūzija
                        
                        
                           16 laivų
                        
                     
                           Italija
                        
                        
                           2 laivai
                        
                     
         
               b)
            
            
               dreifuojančiosiomis ūdomis žvejojantys laivai:
               
                           Ispanija
                        
                        
                           12 laivų
                        
                     
                           Prancūzija
                        
                        
                           29 laivai
                        
                     
                           Portugalija
                        
                        
                           4 laivai
                        
                     
         (2)   Reglamentas (EB) Nr. 1006/2008 taikomas nedarant poveikio Susitarimui ir Protokolui.
   (3)   Jei pagal 1 dalyje nurodytų valstybių narių pateiktus prašymus išduoti žvejybos leidimą matyti, kad Protokolu nustatytos žvejybos galimybės nebus išnaudotos, Komisija svarsto bet kurios kitos valstybės narės pateiktus prašymus išduoti žvejybos leidimą, kaip numatyta Reglamento (EB) Nr. 1006/2008 10 straipsnyje.
   (4)   Reglamento (EB) Nr. 1006/2008 10 straipsnio 1 dalyje nurodytas terminas yra 10 darbo dienų nuo Komisijos prašymo pateikimo dienos.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. gruodžio 8 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 23 d.
      
         
            Tarybos vardu
         
         
            Pirmininkė
         
         K. IVA
      
   
   
      (1)  2014 m. sausio 28 d. Tarybos sprendimas 2014/146/ES dėl Europos Sąjungos ir Mauricijaus Respublikos žuvininkystės sektoriaus partnerystės susitarimo sudarymo (OL L 79, 2014 3 18, p. 2).
   
      (2)  Protokolas kuriuo nustatomos Europos Sąjungos ir Mauricijaus Respublikos Žuvininkystės sektoriaus partnerystės susitarime numatytos žvejybos galimybės ir finansinis įnašas (OL L 79, 2014 3 18, p. 9).
   
      (3)  2017 m. spalio 23 d. Tarybos sprendimas (ES) 2017/1960 dėl Protokolo, kuriuo nustatomos Europos Sąjungos ir Mauricijaus Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Sąjungos vardu ir laikino taikymo (OL L 279, 2017 10 28, p. 1).
   
      (4)  2008 m. rugsėjo 29 d. Tarybos reglamentas (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse, iš dalies keičiantis reglamentus (EEB) Nr. 2847/93 ir (EB) Nr. 1627/94 bei panaikinantis Reglamentą (EB) Nr. 3317/94 (OL L 286, 2008 10 29, p. 33).